יחידה 663

יחידה 663 היא יחידה של מספן המודיעין בחיל הים הישראלי, העוסקת במודיעין אותות מתוך סטי"לים וצוללות.

היחידה הוקמה בנובמבר 1968, כחלק מלקחי טיבוע המשחתת אילת. היא הורכבה מיוצאי יחידה 515 (שמה אז של יחידה 8200). לוחמי היחידה שולבו בקרבות של הזירה הימית במלחמת יום הכיפורים. בין השאר השתתפו לוחמי היחידה במבצע הצגת תכלית להריגתו של אבו ג'יהאד, מבצע ענבי זעם ומבצעים רבים נוספים. 

לוחמי היחידה עוסקים בעיקר באיסוף מודיעין טקטי בעת מבצע ימי, אך מידע שהם אוספים משרת גם גופי מודיעין אחרים, בהם אגף המודיעין. 

לוחמי היחידה עוברים הכשרה כחיילי מודיעין בבה"ד 15 וגם כלוחמי חוד ימיים המשרתים על כלל כלי השיט בזרוע הים.

קישורים חיצוניים
 יצחק ורדי, ההתרעה שלא הגיעה ליעדה - טיבוע אח"י אילת - 21 באוקטובר 1967, באתר עמותת בוגרי 8200

הערות שוליים

יחידות חיל הים הישראלי
מערך המודיעין בצה"ל
מודיעין אותות